ಬೆಳಗಾವಿ: ಕೋವಿಡ್ ಸೋಂಕಿನಿಂದ 9 ಸಾವು ಬೆಳಗಾವಿ: ಜಿಲ್ಲೆಯ 171 ಜನರಿಗೆ ಹೊಸದಾಗಿ ಕೋವಿಡ್19 ದೃಢಪಟ್ಟಿದ್ದು, ಒಟ್ಟು ಸೋಂಕಿತರಾದವರ ಸಂಖ್ಯೆ 7,981ಕ್ಕೆ ತಲುಪಿದೆ. ಮೂವರು ಮಹಿಳೆಯರು ಸೇರಿದಂತೆ 9 ಜನರು ಸೋಂಕಿನಿಂದ ಸಾವಿಗೀಡಾಗಿದ್ದಾರೆ. ಇದುವರೆಗೆ ಒಟ್ಟು 130 ಜನರು ಮೃತರಾಗಿದ್ದಾರೆ. ಬೆಳಗಾವಿಯ ಪಿ173915, ಪಿ233675, ಪಿ 223320, ಪಿ163966, ಪಿ 229722, ಪಿ206661, ಗೋಕಾಕದ ಪಿ226701, ಪಿ194925 ಹಾಗೂ ಚಿಕ್ಕೋಡಿಯ ಪಿ151404 ಮೃತರಾಗಿದ್ದಾರೆ. ಜಿಲ್ಲೆಯಲ್ಲಿ 3,652 ಸಕ್ರಿಯ ರೋಗಿಗಳು ಇದ್ದಾರೆ. 279 ಜನರು ಗುಣಮುಖರಾಗಿ ಆಸ್ಪತ್ರೆಯಿಂದ ಬಿಡುಗಡೆಯಾದರು. ಇದುವರೆಗೆ 4,199 ಜನರು ಗುಣಮುಖರಾಗಿದ್ದಾರೆ.